Joriy yilning 25-29 iyun kunlari O‘zbekiston hududiga Turkmaniston orqali Eron hududlaridan issiq havo kirib kelishi sababli havo harorati keskin ko‘tariladi. Foto: Kun.uz / Muhammadjon G‘aniyev “O‘zgidromet” xabariga ko‘ra, havo harorati: 25-28 iyunda Qoraqalpog‘iston va Xorazm viloyatida 42-44 daraja issiqqacha;   25-29 iyunda Buxoro, Navoiy, Qashqadaryo, Surxondaryo viloyatlarida 43-45 daraja issiqqacha;   26-29 iyunda Toshkent, Samarqand, Jizzax, Sirdaryo viloyatlarida va Farg‘ona vodiysi viloyatlarida 40-42 daraja issiqqacha ko‘tariladi. Respublika bo‘yicha ba’zi joylarda shamol 15-20 m/s gacha kuchayishi, ayrim joylarda chang-to‘zonlar kuzatilishi kutilmoqda.